b'\n_START_ARTICLE_\nVelika nagrada Nem\xc4\x8dije 1934\n_START_SECTION_\nPred dirko\n_START_PARAGRAPH_\nDoma\xc4\x8di mo\xc5\xa1tvi Auto Union in Mercedes-Benz sta trdo delali na pripravi na dirko, da bi se oddol\xc5\xbeili za bole\xc4\x8d poraz na prej\xc5\xa1nji dirki za Veliko nagrado Francije, ki jim ga je zadalo italijansko mo\xc5\xa1tvo Scuderia Ferrari. Zmagovalec zadnje nem\xc5\xa1ke dirke Eifelrennen, Manfred von Brauchitsch, je prikazal veliko \xc5\xbeeljo po uspehu \xc5\xbee na prvem treningu, ko je naredil nekaj res hitrih krogov. Toda nato je do\xc5\xbeived hudo nesre\xc4\x8do v kateri je utrpel zlom roke, lopatice, klju\xc4\x8dnice in petih reber. V Mercedesovem boksu je zavladala panika, ker je bil tudi rezervni dirka\xc4\x8d Ernst Henne bolan, tako da so ostali le pri Luigiju Fagioliju in Rudolfu Caraccioli. Ko je slednji na treningih spet pokazal svojo staro formo, si je \xc5\xa1ef mo\xc5\xa1tva Alfred Neubauer po\xc5\xa1teno oddahnil, za tretjega dirka\xc4\x8da pa so zaposlili Hannsa Geierja, ki je nastopil na nekaj dirkah \xc5\xa1portnih dirkalnikov. V starem Caracciolinem dirkalniku Alfa Romeo 8C je naredil nekaj krogov po dirkali\xc5\xa1\xc4\x8du, nato pa ga je mo\xc5\xa1tvo prijavilo kot tretjega dirka\xc4\x8da. Tudi Auto Union je nastopal z rezervnim dirka\xc4\x8dem Ernstom Burggallerjem, ker je bil Hermann zu Leiningen bolan.\n_START_SECTION_\nDirka\n_START_PARAGRAPH_\nHans Stuck je na \xc5\xa1tartu povedel, sledil mu je Caracciola. Hugh Hamilton, ki je iz\xc5\xberebal drugi \xc5\xa1tartni polo\xc5\xbeaj, je odstopil \xc5\xbee v prvem krogu z okvaro motorja. Caracciola je v prvih krogih vseskozi tesno sledil Stucku, ki se ni mogel otresti rojaka. Krog za krogom sta podirala rekord dirkali\xc5\xa1\xc4\x8da in se oddaljevala od konkurence. V trinajstem krogu je Caracciola uspel presenetiti Stucka v ovinku Karussell in na veliko zadovoljstvo glegalcev prvzel vodstvo. Toda to ni trajalo dolgo, saj je \xc5\xbee krog kasneje odpovedal motor na Caracciolinem Mercedes-Benzu W25. Stuck je tako spet vodi, sledila pa sta mu Luigi Fagioli in Louis Chiron, ki si je mo\xc4\x8dno prizadeval ostati blizu nem\xc5\xa1kima dirkalnikoma pred njim. Za njim sta dirkala \xc5\xa1e August Momberger in Tazio Nuvolari, ki je po odstopu dirka\xc4\x8da pred njim v dvajsetem krogu prevzel \xc4\x8detrto mesto._NEWLINE_Nekaj \xc4\x8dasa se je Fagioli po\xc4\x8dasi pribli\xc5\xbeeval vodilnemu Stucku, ki pa je kasneje naredil kar veliko razliko. \xc5\xa0tiri kroge pred koncem je vodilni Nemec opazil, da bi morala glede na instrumente voda v dirkalniku \xc5\xbee zavreti. Vsaki\xc4\x8d, ko se je peljal mimo boksov, je gestikuliral mehanikom, oni pa so mu kazali naj nadaljuje. Stuck je v zadnjih krogih vseskozi pri\xc4\x8dakoval eksplozijo svojega motorja, toda v cilj je pripeljal z dvominutno prednostjo pred Fagiolijem in zmagal. Po dirki so mehaniki povedali Stucku, da so vedeli, da je merilec temperature vode v bistvu kazal temperaturo motorja. Kljub odstopu pa je bil zvezda dneva Caracciola, ki je prvi\xc4\x8d po nesre\xc4\x8di pokazal svojo staro formo, drugouvr\xc5\xa1\xc4\x8deni Fagioli pa je bil zaskrbljen, saj se je videl kot prvi dirka\xc4\x8d Mercedesa. Chiron je ostal tretji, Nuvolari \xc4\x8detrti, Hanns Geier pa je v svojem debiju osvojil peto mesto.\n_START_SECTION_\nPo dirki\n_START_PARAGRAPH_\nGeier je zadovoljiv Neubauerja in podpisal pogodbo z Mercedesom za do konca sezone. Po dirki je bil \xc5\xa1estouvr\xc5\xa1\xc4\x8deni Ulrich Maag diskvalificiran, ker so z njegovega dirkalnika pred uradnim tehtanjem odstranili dele. To je bil prva zmaga za Auto Union in veselje je bilo veliko.'